Úradný vestník L 057 , 27/02/2001 S. 0003 - 0004



Spoločná pozícia Rady z 26. februára 2001, ktorou sa mení a dopĺňa spoločná pozícia 2000/696/SZBP o zachovaní zvláštnych reštriktívnych opatrení proti pánovi Miloševičovi a osobám s ním spojeným a ktorou sa zrušuje spoločná pozícia 98/725/SZBP (2001/155/SZBP) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok 15, keďže: (1) Spoločná pozícia 2000/696/SZBP [1] zachovala zvláštne reštriktívne opatrenia proti bývalému prezidentovi Juhoslovanskej zväzovej republiky (JZR), pánovi Slobodanovi Miloševičovi a osobám s ním spojeným a súčasne zrušila všetky ostatné sankcie voči JZR, uložené od roku 1998. (2) Vo svojich záveroch z 22. januára 2001 privítala Rada slobodné a regulárne podmienky, za akých sa v decembri konali v Srbsku parlamentné voľby. Ich výsledok potvrdzuje rozhodnutie srbského ľudu pokračovať v posilňovaní demokracie vo svojej krajine. (3) Reštriktívne opatrenia by sa preto mali vzťahovať na bývalého prezidenta JZR, pána Slobodana Miloševiča, jeho rodinu a osoby obvinené Medzinárodným trestným tribunálom pre bývalú Juhosláviu ("MTTJ"). (4) Spoločná pozícia 2000/696/SZBP by sa preto mala náležito zmeniť a dolnit'. (5) Spoločná pozícia 98/725/SZBP zo 14. decembra 1998 o reštriktívnych opatreniach, ktoré sa majú uplatniť proti osobám v Juhoslovanskej zväzovej republike, ktoré konajú proti nezávislým médiám [2] by sa malo zrušiť, PRIJALA TÚTO SPOLOČNÚ POZÍCIU: Článok 1 Spoločná pozícia 2000/696/SZBP sa mení a dopĺňa takto: 1. Článok 1 sa nahrádza takto: "Článok 1 1. Zákaz vydávania víz, uvedený v článku 4 spoločnej pozície 98/240/SZBP a článku 1 spoločnej pozície 1999/318/SZBP sa vzťahuje na bývalého prezidenta Juhoslovanskej zväzovej republiky (JZR) pána Slobodana Miloševiča, jeho rodinu a osoby obvinené MTTJ, s bydliskom v JZR, ako sú uvedené v prílohe. 2. Výnimky sú možné v prípadoch, keď je vydanie víz potrebné na to, aby sa obvinený dostavil pred MTTJ. 3. Zoznam osôb uvedených v prílohe sa aktualizuje prostredníctvom vykonávacieho rozhodnutia Rady." 2. Príloha sa nahrádza takto: " PRÍLOHA Zoznam osôb uvedených v článku 1: Miloševič Slobodan | bývalý prezident JZR, narodený 20. augusta 1941 | Gajič-Miloševič | Milica nevesta, narodená v roku 1970 | Markovič Mirjana | manželka, narodená 10. júla 1942 | Miloševič Borislav | brat, narodený v roku 1936 | Miloševič Marija | dcéra, narodená v roku 1965 | Miloševič Marko | syn, narodený 2. júla 1974 | Milutinovič Milan | srbský prezident, narodený 19. decembra 1942 | Ojadnič Dragoljub | bývalý minister obrany, narodený 1. júna 1941 | Sainovič Nikola | bývalý podpredseda vlády, narodený 7. decembra 1948 | Stojilkovič Vlajko | bývalý minister vnútra, narodený v roku 1937 | Mrkšič Mile | IT-95-13a, narodený 20. júla 1947 | Radič Miroslav | IT-95-13a, narodený 1. januára 1961 | Sljivančanin Veselin | IT-95-13a, narodený 13. júna 1953. | " Článok 2 Spoločná pozícia 98/725/SZBP sa zrušuje. Článok 3 Táto spoločná pozícia nadobúda účinnosť dňom jej prijatia. Článok 4 Táto spoločná pozícia sa uverejní v úradnom vestníku. V Bruseli 26. februára 2001 Za Radu predsedníčka A. Lindh [1] Ú. v. ES L 287, 14.11.2000, s. 1. [2] Ú. v. ES L 345, 19.12.1998, s. 1. Spoločná pozícia zmenená a doplnená spoločnou pozíciou 2000/696/SZBP. --------------------------------------------------